עם כל הכבוד שאני רוחש לעם הישראלי שמתאחד בעיתות מלחמה ועוזר זה לזה , אני לא מצליח לכבד את מי מאלה שמכניסים את האף שלהם לעניינים שלא שלהם , אשה יהודיה שהתאהבה בגבר ערבי ורוצה להתחתן איתו גורמת בימים אלה לסערה כמעט לאומית רק בגלל שהיא התאהבה בבן אדם שאינו יושב להם נוח בראש כי הוא נולד מעם אחר שאינו בן העם היהודי רחמנא ליצלן . . מה זה לכל הרוחות עניינכם עם מי היא רוצה להתחתן , עם יהודי , ערבי , קוף או תרנגול ? זוהי בחירתה האישית החופשית שנובעת ממה שליבה מנחה אותה , היא הרי לא כופה את בחירתה האישית על חייכם , וסך הכל רוצה להתחתן בשקט ובשלווה , אז מי אתם שתגידו לה אם הלב שלה התאהב באדם הנכון או לא ? העם שלנו חייב להתבגר ומהר מהילדותיות הפאתטית והחטטנית הזו שאוחזת בו , בה הוא מנסה לכפות בכוח את אמונותיו ודעותיו על האחר אם אינם יושבים בדיוק באותה המשבצת שבה גידלו אותו . אחדות בעם אינה משמעה ״ אחידות בעם ״ , אחרת מר גורלנו , אחדות בעם היא לכבד כל אחד את דעתו של האחר גם אם אינו מסכים אתה ולאפשר לו לבטא אותה בשלום עם עצמו ובחייו על פי צו מצפונו האישי , ומתוך השוני הזה ביננו , ליצור גשרים של הבנה גם אם איננה נובעת מתוך הסכמה . . אם אנחנו באמת מצפים ששאר העמים יכבדו אותנו חזרה , כדאי שנתחיל בכך שנכבד את עצמנו ואת בחירותיהם האישיות של האנשים שמרכיבים את העם הזה שנקרא ״ עם ישראל ״ . ולמי שעדיין לא מקבל את זה , זה גם בסדר , תחייה עם בחירתך , אבל אפשר לאחרים לחיות כראות עיניהם גם הם עם בחירותיהם . . והנה , שקיעה יפה עכשיו מהים שתעשה לכם קצת טוב על הנשמה . . ערב נפלא ( - : https : / / www.facebook.com / photo.php ? fbid = 10152246828441611 & set = a . 10150419241011611.361230.573421610 & type = 1 & theater